
AKATIST 


ČASNOMU I ŽIVOTVORNOMU KRIŽU 
GOSPODNJEM 


Uvodne molitve 


Svećenik: Blagoslovljen Bog naš, svagda, sada i vazda i 
U vijeke vjekova. 


Narod: Amin. 

Slava tebi, Bože naš, slava tebi. 

Caru nebeski, Utješitelju, Duše istine, koji svugdje 
prebivaš i sve ispunjavaš, Riznico dobara i 
Darovatelju života, dođi i nastani se u nama i očisti 
nas od svake ljage i spasi, o Dobri, duše naše. 

Sveti Bože, Sveti Jaki, Sveti Besmrtni, pomiluj nas. 
Sveti Bože, Sveti Jaki, Sveti Besmrtni, pomiluj nas. 
Sveti Bože, Sveti Jaki, Sveti Besmrtni, pomiluj nas. 


Slava Ocu i Sinu i Svetomu Duhu, i sada i vazda i u 
vjeke vijekova. Amin. 

Presveta Trojice, pomiluj nas. Gospode očisti grijehe 
naše. Vladaru, otpusti bezakonja naša. Sveti, pohodi 
nas i iscijeli nemoći naše, imena svoga radi. 


Gospode, pomiluj. Gospode, pomiluj. Gospode, 
pomiluj. 


Slava Ocu i Sinu i Svetomu Duhu, i sada i vazda i u 
vijeke vjekova. Amin. 

Oče naš koji jesi na nebesima, sveti se ime tvoje, dođi 
Kraljevstvo tvoje, budi volja tvoja, kako i na nebu 
tako i na zemlji. Kruh naš svagdanj daj nam danas i 
otpusti nam duge naše kako i mi otpuštamo 
dužnicima našim i ne uvedi nas u napast nego izbavi 
nas od zla. 

Svećenik: Jer tvoje je carstvo i moć i slava: Oca i Sina i 
Svetoga Duha, sada i vazda i u vijeke vjekova, 


Narod: Amin. 


AKATIST 
Kondak 1. 
Svećenik: 


Nepobjedivi Vladaru, životodavče Kriste Caru, dao si 
nam križ svoj najčasniji kao snažno oružje pobjede nad 
neprijteljima. Po njemu se oslobađamo od zla, sa 
zahvalnošću ga štujemo, klanjamo mu se kao svetom 
podnožju nogama tvojim, a imajući nepobjedivu snagu 
tvoju, po njemu nas sačuvaj od svih nevolja i muka da s 
pohvalom pjevamo: 


Narod: 


Raduj se, Križu najčasniji, pobjedo nepobjediva. 

Ikos I. 


Svećenik: 


Anđeli s četama pravednika križoliko okružuju tvoje 
nebesko prijestolje sa sve četiri strane, Kralju slave, 
pokazujući time veliku snagu križa tvoga na nebesima i 
slaveći ga kliču: 


Narod: 

Raduj se, Križu, jer je na tebi umro Krist darovatelj 
života. 

Raduj se, jer je na tebi Bog bio pribijen. 

Raduj se, znaku cara nebeskoga. 

Raduj se, pohvalo prijestolja božanskoga. 


Raduj se, žezlo samoga Svedržitelja. 

Raduj se, oružje svesilnog Pobjednika. 

Raduj se, jer se križem plameni mač kerubina 
pobjeđuje. 

Raduj se, jer se križem žalac paklene zmije oslabljuje. 


Raduj se, anđelima radosti, a đavlima ridanje. 
Raduj se, pravovjernima proslavo, a vojujućima 
snago. 

Raduj se, jer si svim kršćanima razjašnjenje 
apostolskog navještaja. 

Raduj se, uresu Crkve i čuvaru svega svijeta. 


Raduj se, Križu najčasniji, pobjedo nepobjediva. 

Kondak 2. 


Svećenik: 


Gledajući Krista na Golgoti, raspeta i uzdignuta na križu, 
svi narodi koji su vidjeli to poniženje skrušeno se u prsa 
udarahu. A i mi, gledajući njegovo najslavnije uzvišenje 
posred svete Crkve, još više odbacimo sve uvrede te 
ponizna srca i smjerno, klanjajući mu se, pjevajmo: 


Narod: Aliluja, Aliluja, Aliluja. 
Ikos 2. 


Podaj nam razum, o Riječi Božja, da uzmognemo shvatiti 
izvanrednu snagu Križa tvoga. Štovati ga dostojno 
dužnost je višnjih i pravednih četa; a kako ćemo mi, 
zemaljski ljudi, nečistim ustima tebe hvaliti, već jedino 
da ti prinosimo molitvenu pjesmu i odvažno s vjerom 
ovako kličemo: 


Raduj se, Križu, jer tvoja je širina ljubav Krista za 
nas raspetoga. 

Raduj se, jer tvoja dužina je veletrpljenje 
Stradalnoga. 

Raduj se, jer tvoja dubina je duboko poniženje 
Gospodnje u njegovim mukama, 

Raduj se, jer tvoja visina je potpuni posluh Sina 
prema Ocu. 


Raduj se, jer širinom svojom sve narode k spasenju 
sabireš. 


Raduj se, jer si dužinom svojom oduvijek određen da 
nas vazda čuvaš. 


Raduj se, jer dubinom svojom u pakao neprijatelja 
bacaš. 


Raduj se, jer visinom svojom čak do Neba ugodnike 
Gospodnje podižeš. 


Raduj se, jer nam se u širini tvojoj krilo Abrahamovo 
prostire. 

Raduj se, jer nam dužinom svojom daruješ život 
vječni. 

Raduj se, jer nam dubinom svojom pokazuješ 
bogatstvo premudrosti Božje. 

Raduj se, jer nam visinom svojom podižeš nadu 
Carstva nebeskoga. 


Raduj se, Križu najčasniji, pobjedo nepobjediva. 


Kondak 3. 


Pošalji nam s neba snagu Križa tvoga, Kriste Bože, da 
proslavimo  preslavna_ i velika čudesa njegova: 
znamenujući se Križem tvojim i prosvjetljujući se kao 
nepobjedivim oružjem, mi pobjeđujemo neprijatelja 
našega pjevajući: 


Narod: Aliluja, Aliluja, Aliluja. 


Ikos 3. 


Imajući u tvom životvornom Križu snažnog branitelja i 
hitrog pomoćnika u nevoljama, mi kršćani po svem 
svijetu javno ga štujemo i ovakve mu hvalbene darove 
prinosimo: 


Raduj se, Križu, ljepoto četverokraka. 

Raduj se, Križu, dobroto svih četriju strana svijeta. 
Raduj se, Istoče, koji rasvjetljuješ dan spasenja. 
Raduj se, uzdignuće njegovo svijetlu višnjemu, jer 
Istok mu je ime. 


Raduj se, Zapade, koji prosvjetljuješ svijetlo što ne 
zalazi. 

Raduj se, oslobođenje od vlasti tamnoga zapada 
paklenoga. 

Raduj se, Podnevnico, spasenje od zloga podnevnoga 
koji je o podne u raju na grijeh nagovorio. 

Raduj se, osvježenje njegovo od ognja plamena 
grešnoga. 


Raduj se, Sjeveru, koji čuvaš od neprijatelja što su 
htjeli prijestolje sjevera. 

Raduj se, toplino, koja griješ od hladnoće nemara za 
pokajanje. 

Raduj se, ti koji nas podsjećaš na zapad smrti i na 
sjever suda strašnoga. 


Raduj se, ti koji u nebeskoj Crkvi objavljuješ Istok 
svjetla, a zapad ognja paklenoga. 


Raduj se, Križu najčasniji, pobjedo nepobjediva. 


Kondak 4. 


Stišaj, Kriste, buru svih napasti snagom časnoga i 
životvornog Križa svoga, jer se po njemu, kao dobro 
znanom učitelju vraćamo spokoju i preslavni njegov lik 
pobožno spominjemo, pjevajući: 


Narod: Aliluja, Aliluja, Aliluja. 
Ikos 4. 


Učvrsti, Kriste, sve one koji su čuli i vidjeli brojna 
čudesa što su se dogodila snagom Križa tvoga, kao i sve 
one koji k njemu prilaze i slave ga ovako pjevajući: 


Raduj se, Križu, jer posred raja stojiš kao drvo 
Života. 

Raduj se, jer je na tebi dozrio plod i tko ga ubere 
živjet će dovijeka. 

Raduj se, jer ti si drvo spoznaje dobra i zla. 

Raduj se, jer se po tebi učimo od zla odvraćati i dobro 
činiti. 

Raduj se, jer si drvo koje od lica Božjega skriva 
Adama koji sagriješi. 

Raduj se, jer se grješniku koji se pod tebe sakrije 
pokazuje lice Boga milostivoga. 

Raduj se, jer ti poput Abrahamova stabla u Mamri 
pokazuješ Boga u Trojici. 

Raduj se, jer će pod njim ostavljeni grešnik kao 
Išmael biti s neba uslišan. 


Raduj se, jer si kao ona drva što ih je Izak za žrtvu na 
sebi nosio. 


Raduj se, jer se na tebi zadržava ruka Božja od zatora 
roda ljudskoga. 


Raduj se, jer si poput stabla pod kojim Jakov zakopa 
tuđe bezdušne kumire. 


Raduj se, jer je po tebi Krist usmrtio grijehe koji 
usmrćuju duše naše. 


Raduj se, Križu najčasniji, pobjedo nepobjediva. 
Kondak 5. 


Krvlju svojom, Kriste, ostavio si na zemlji Križ svoj 
posvećeni kao izvor raznolikih čudesa, koji zrači 
prebogatu milost svojom moćnom snagom svima koji 
teže za spasenjem i pjevaju: 


Narod: Aliluja, Aliluja, Aliluja. 
Ikos 5. 


Židovi, koji su živjeli u sjeni Zakona, gledahu u čudu 
razne znakove koji bijahu praslika časnoga drveta 


im 


životvornog Križa tvoga, Kriste, a mi osjenjeni milošću 
gledamo istinski događaj i s vjerom se klanjamo Križu 
tvome te ovako pjevamo: 


Raduj se, Križu, kao drvo kojim je Mojsije gorčinu 
vode zasladio. 


Raduj se, jer s tobom je Krist gorke suze ljudi u 
radost pretvorio. 


Raduj se, drvo, na kojem uzdignuta mjedena zmija 
ozdravlja sve koje je zmija ujela. 


Raduj se, jer na tebi raspeti Krist oživljava one koji 
su zbog grijeha umrli. 


Raduj se, drvo, koje je zasađeno tamo gdje prava 
voda izvire. 

Raduj se, drvo, kraj kojega izobilno, poput izvora, 
teče krv Spasiteljeva. 

Raduj se, drvo, pod kojim je Ilija bježeći od Izabele 
nahranjen od anđela. 

Raduj se, jer pod tobom se čovjek koji bježi od smrti 
Kristom hrani. 


Raduj se, jer si poput drveta s kojim Elizej s dna 
potopljeno željezo podigne. 

Raduj se, jer po tebi Krist čovjeka iz pakla u nebo 
uzdiže. 

Raduj se, jer si poput drveta na kojem Aman umjesto 
Mordokaja umre. 

Raduj se, jer na tebi je sama smrt umjesto Krista 
uskrsloga umrla. 


Raduj se, Križu najčasniji, pobjedo nepobjediva. 


Kondak 6. 


Propovjedajući slavu Križa tvoga, Kriste, ti si u 
Jeruzalemu pokazao njegov znak kao sjajniji od sunca 
koje svijetli na nebesima. Tvoja sjena rasprostrta iznad 
brda Golgote dosezala je svetu goru Maslinsku, a na 
otkrivenje nevjerujućima da vide sveprisutnu moć Križa, 
utjehu svim vjernima koji pjevaju: 


Narod: Aliluja, Aliluja, Aliluja. 


Ikos 6. 


Iz zemlje je zasjalo istinsko drvo Križa tvoga, Kriste, 
koje je nakon dugo vremena bilo pronađeno i uz 
mnogobrojna čudesa objavilo se svemu svijetu, 
progoneći svako lukavstvo vlastodržaca tame ovoga 
svijeta, i prosvjetljujući istinom bogospoznaje sve ljude 
koji ga slave i ovako pjevaju: 


Raduj se, Križu, kao drvo koje je uistinu odabrano 
kraljevati nad svim drvećem. 

Raduj se, jer će se tvojom snagom svi ljudi utješiti u 
Carstvu nebeskomu. 


fm 

Raduj se, drvo palmino, pod kojim je Debora Izraelu 
sudila. 


Radij se, kao drvo s kojega je od Holoferna privezani 
Ahior od Izraela bio oslobođen. 


Raduj se, jer na tebi je od mučitelja ubijeni Krist, 
Bogom Ocem uskrišen. 

Raduj se, jer si poput drveta koje je izraslo iz 
najmanjega zrna gorušičina. 

Raduj se, svega svijeta riječi koja je ustala iz gorčine 
nečasnoga poniženja. 

Raduj se, kao drvo pod kojim je Isus vidio Natanaela. 


Raduj se, jer tko se tobom znamenuje, Gospod će mu 
udijeliti spasenje. 

Raduj se, jer si poput drveta na koje se Zakej popeo 
da vidi Isusa. 

Raduj se, jer ako se u tebe ponizan čovjek pouzda, on 
će Boga vidjeti. 

Raduj se, Križu, utjeho naša u žalosti i nevolji. 


Raduj se, Križu najčasniji, pobjedo nepobjediva. 


Kondak 7. 


Da bi ljudski rod od smrti vječne spasio, ti si, Kriste, 
dragovoljno podnio smrt na križu i njega nam za spasenje 
ostavio kao znak tvoje prevelike ljubavi; zato ti sa 
zahvalnošću pjevamo: 


Narod: Aliluja, Aliluja, Aliluja. 


_*- 

Ikos 7. 


Kriste, Vladaru, ti si nam pokazao novu milost kad si se 
dao na Križ razapeti. Ti koji si besmrtan, pristao si 
umrijeti da podariš besmrtnost nama smrtnicima, i svima 
koji se Križem jačaju i ovako pjevaju: 

Raduj se, Križu, žezlo Jakovljevo s kojim je on rijeku 
Jordan prešao. 

Raduj se, jer po tebi nam je kroz očišćenje od grijeha 
put od smrti u život pokazan. 

Raduj se, žezlo Josipovo, kojemu se Jakov poklonio. 
Raduj se, jer je navrh tebe ime Isusovo napisano. 


Raduj se, žezlo Mojsijevo, kojim su Izraelci iz Egipta 
izvedeni. 

Raduj se, jer tobom je Isus ljude iz pakla izveo. 
Raduj se, žezlo Aronovo, koje je procvalo za potvrdu 
svećenstva. 

Raduj se, jer se tobom uresuju službenici Božji kao 
neuvelim vijenicima. 


Raduj se, žezlo anđeosko, koje je oganj iz kamenja na 
žrtvu Gideonovu poslalo. 

Raduj se, jer po tebi je poslan oganj ljubavi iz srca 
Kristova na žrtvu Gospodnju. 

Raduj se, žezlo Davidovo, s pet kamenova protiv 
Golijata. 

Raduj se, jer na tebi je Isus primio pet velikih rana 
pobijedivši đavla. 

Raduj se, Križu najčasniji, pobjedo nepobjediva. 


Kondak 8. 


Čudesno je viđenje imao veliki car Konstantin, jer mu se 
u podne zvijezdama na nebu ukazao križa od zvijezda s 
riječima: ,U ovom ćeš znaku pobijediti!“ On je 
zapovijedio vojsci po tom uzorku načiniti znakovlje i 
pobjedivši protivnike snagom križa, radošću je ispunjen 
pjevao: 


Narod: Aliluja, aliluja, aliluja. 
Ikos 8. 


Kriste, Kralju svemoćni, križ tvoj časni je svima 
vjernima moćan zaštitnik od zloga, a u raznim duševnim 
i tjelesnim slabostima poznati iscjelitelj. On je slava i 
moć kraljeva jer se njegovom snagom pobjeđuju svi 
neprijateljski naumi i od svih se bolesti izbavljaju oni 
koji ovako pjevaju: 


Raduj se, Križu, žezlo carstva i vlasti. 

Raduj se, jer s tobom se kao željeznim žezlom 
razbijaju neprijatelji poput glinenih sudova. 
Raduj se, zlatno žezlo, znaku Esterinog carskog 
milosrđa. 

Raduj se, jer po tebi je Bog umjesto pogibelji 
vjernicima spasenje podario. 


“== 

Raduj se, jer poput žezla Jonatanova ti oči medom 
prosvjetljuješ. 

Raduj se, jer ti si u krv Kristovu umočen i srca 
vjernika prosvjetljuješ. 

Raduj se, žezlo, koje je kao stražara prorok Jeremija 
vidio. 

Raduj se, uzorni stražaru, što čuva vjernike. 


Raduj se, žezlo Zaharijino, dobrote i ljubavi puno. 


Raduj se, jer po tebi Isus čuva svoje stado i odgoni 
vukove. 


Raduj se, žezlo trsteno, koje je predano Bogoslovu za 
nauk crkveni. 


Raduj se, jer se tvojom mjerom na nebu mjere 
zasluge vjernika. 


Raduj se, Križu najčasniji, pobjedo nepobjediva. 
Pa 


Kondak 9. 


Sve sile i snage uložio je car Konstantin da pronađe časni 
i životvorni križ Gospodnji koji mu se na nebu ukazao, te 
je u potragu za njime majku svoju Helenu u sveti grad 
Jeruzalem poslao, a ona ga je marljivo tražila. A kad ga 
je pronašla, svi su vjernici s radošću pjevali: 


Narod: Aliluja. Aliluja. Aliluja 

Ikos 9. 


Nadahnute riječi cara, kojega je Bog poučio ukazanjem 
životvornoga križa Gospodnjega na nebu, čuli su vojnici, 
a svi ljudi upoznali su snagu križa koji pobjeđuje 
neprijatelja, a čuva one koji s vjerom i bogomudro ovako 
pjevaju: 

Raduj se, Križu, jer si poput Noine korablje na 
vodama. 


Raduj se, jer na sebi nosiš krv prolivenu iz rana 
Kristovih. 


Raduj se, jer si kao maslinova grančica što završetak 
potopa označi. 


Raduj se, jer zaustavljaš gnjev Božji koji je spreman 
na ljude se izliti. 


Raduj se, jer si diiga nebeska koja je svjedok mira. 
Raduj se, jer širiš ruke Gospodnje na zagrljaj mira 
prema svima nama. 


Raduj se, ljestve Jakovljeve, koje od zemlje do neba 
sežu. 


Raduj se, uzdignuće naših duša, kao potvrda raspetog 
tijela Gospodnjega. 


Raduj se, stupe ognjeni, koji vođi u zemlju obećanu. 
Raduj se, jer nas krvlju i vodom iz rebara Gospodnjih 
u Carstvo nebesko uvodiš. 


Raduj se, jer kao Kovčeg zavjetni nosiš ploče Zakona 
Gospodnjega. 


Raduj se, jer na sebi nosiš zakon, krvlju bogočovjeka 
Krista napisan. 


Raduj se, Križu najčasniji, pobjedo nepobjediva. 


Kondak 10. 


Spasi nas, Kriste, od svake nevolje snagom časnog i 
živototvornog Križa svoga, jer si njime htio osloboditi i 
spasiti ljudski rod. A mi, slaveći njegov preslavni 
blagdan, s vjerom mu se klanjamo i pjevamo: 


Narod: Aliluja. Aliluja. Aliluja. 


Ikos 10. 


- Križ tvoj najčasniji, Kriste, stijena je nepobjediva i stup 


nepokolebljivi u svakom boju i napastima, jer tko se 
njegovim znakom znamenuje i zagovorom utvrđuje, 
pobjeđuje moć sotone i čete vidljivih neprijatelja, ovako 
pjevajući: 

Raduj se, jer je tebe Jakov načinio kad je ruke svoje 
za blagoslov prekrižio. 

Raduj se, jer i Mojsije te pokazao kad je ruke za 
pobjedu uzdizao. 

Raduj se, jer te označio štit kojeg je Jošua Navin 
kopljem podigao. 

Raduj se, jer je po tebi sav pakao pobijeđen. 


ILI 

Raduj se, jer se po tebi grešnici od paklenoga bezdana 
čuvaju. 

Raduj se, jer je tobom kao čavlom ognjena glava 
Sisere probijena. 

Raduj se, jer su tobom kao sa čeljusti snage paklenih 
Filistejaca bile potučene. 

Raduj se, jer je tobom kao udicom podzemni 
Levijatan ulovljen. 


Raduj se, jer se tobom Adam s rodom svojim od 
zagrljaja smrti oslobodio. 


Raduj se, jer se tobom kao pečatom Boga živoga sluge 
njegove opečaćuju. 

Raduj se, jer oni tobom opečaćeni nepovrijeđeni 
ostaju. 

Raduj se, Križu, sveradosno znamenje našega 
uskrsnuća. 


Raduj se, Križu najčasniji, pobjedo nepobjediva. 


Kondak II. 
Umilni pjev pjesama prinosimo tebi, Križu najčasniji, i 
ponizno se molimo na tebi raspetomu, Kristu Bogu 
našemu, koji nam te je darovao na radost i utjehu u 
nevoljama, i koji nas je svojim trpljenjem oslobodio 
trpljenja što dušu mogu pogubiti i koji nas uči pjevati: 
Aliluja! 


Narod: Aliluja. Aliluja. Aliluja. 

Ikos II. 


Poput sjajne svjetiljke uzdignute iznad zemlje, Kriste, 
imamo Križ tvoj životvorni i njegovim uzvišenjem 
obasjani prosvjetljujemo se od svake smrtonosne tame i 
ovako pjevamo: 


Raduj se, Križu, svjetiljko u kovčeg zavjetni od 
Mojsija stavljena. 

Raduj se, jer je tvojim svjetlom sav svijet rasvijetljen. 
Raduj se, žitnico, koja dijeliš kruh života. 

Raduj se, zlatna posudo, u kojoj je mana Isusa 
slatkoga. 


Raduj se, grozde vinogradni, iz obećane zemlje 
doneseni. 


Raduj se, jer poput tijeska napunjaš čašu spasenja. 
Raduj se, gusle Davidove, što odgoniš duha nečistoga. 
Raduj se, maču Davidov, kojim je Golijatu glava 
odrubljena. 


Raduj se, prijestolje Davidovo, u Izraelu postavljeno. 
Raduj se, stupe Davidov, tisućama štitova oboružan. 
Raduj se, ležaju Salomonov, koji je jakima okružen. 
Raduj se, nosiljko Salomonova, od cedra 
libanonskoga napravljena. 


Raduj se, Križu najčasniji, pobjedo nepobjediva. 


grijeha poderao i od sinova gnjeva učinio nas sinovima 
milosti, a od sinova tame sinovima svjetla. Stoga, i mi, za 
tako veliko milosrđe koje nam je na križu pribavljeno, 
zahvalnim srcima i ustima tebi, predobrome Bogu, 


pjevamo: 
Narod: Aliluja. Aliluja. Aliluja. 
Ikos 12. 


Slavimo preslavnu snagu križa tvoga, Kriste; klanjamo se 
mjestu gdje stajahu prečiste noge tvoje koje su nas izvele 
na put spasenja. Ljubeći, stoga, presvete stope tvoje, na 
križu krvlju umivene, zahvalno ovako pjevamo: 

Raduj se, Križu, jer na tebi je Riječ Božja - Isus, 
sedam riječi izgovorio. 

Raduj se, jer s njima je sedam smrtnih grijeha kao 
sedam zmijskih glava odsjekao. 

Raduj se, jer na tebi je Sin Boga Oca za neprijatelje 
svoje molio i tako grijeh srdžbe pobijedio. 

Raduj se, jer na tebi je Gospod razbojniku raj 
podario. 


Raduj se, jer na tebi je svoju čistu majku on čistome 


<. 

Kondak 12. 

Neizrecivu si nam milost dao, Kriste Bože, Križem 

svojim, na kojem si raširenim rukama zadužnicu naših 

Ivanu predao i tako grijeh nečistoće pobijedio. 


Raduj se, jer na tebi je on od svih napušten, u 
poniženju grijeh oholosti upokorio. 

Raduj se, jer na tebi je on govoreći: "Žedan sam!" 
nezasitnost utrobe nadvladao. 

Raduj se, jer na tebi je on govoreći: ,,Svršeno je!“, 
lijenost koja ne dopušta dobro činiti odbacio. 


Raduj se, jer na tebi je za ljubav i spasenje svijeta on 
duh svoj u ruke Boga Oca predao. 

Raduj se, jer je tada grijeh zavisti onih što su ga 
predali on svojom ljubavlju do kraja pobijedio. 
Raduj se, jer se i mi nadamo po tebi život bez grijeha 
proživjeti. 

Raduj se, jer se i mi nadamo po tebi naše duše Bogu 
predati. 


Raduj se, Križu najčasniji, pobjedo nepobjediva. 
Kondak 13. 


O najčasniji i životvorni Križu Gospodnji, koji si krvlju 
Krista Boga našega posvećen i koji si nas njegovom 
smrću od vječne smrti izbavio, ti si znak pobjede nad 
našim neprijateljima, vidljivima i nevidljivima. Ti ćeš se 
pokazati na nebu na dan strašnoga suda Božjega. Tebi se 
klanjamo, s ljubavlju te cjelivamo i molitve na tebi 
raspetome Sucu pravednome prinosimo, da nas po tebi 
sačuva od svakoga zla i da nas neosuđene udostoji pjevati 
mu: 


Narod: Aliluja. Aliluja. Aliluja. 

Molitva 


Gospodu Isusu Kristu na križu raspetomu 


Svećenik: Pomolimo se Gospodu! 
Narod: Gospode, pomiluj! 


Svećenik: Gospode, Isuse Kriste, koji si izvolio sebe 
pribiti na križ, tebi se molimo: Pribij srca naša uz 
zapovijedi tvoje. Uzdignut na križu na Golgoti, uzdigni i 
naše misli prema Nebu da o visinama razmišljamo. Žučju 
i octom napojeni, osladi svojom ljubavlju srca naša 
grijesima zagorčena. Svoje si prečiste ruke raširio da sve 
primiš: primi i nas grešne. Imao si pribijene noge jer si 
uvijrek htio biti s grešnicima, budi s nama i ne daj našim 
nogama hodati zlim putevima. Imajući otvoreno srce, 
pokaži svoju blagost prema nama grešnima. Glavu svoju 
prečistu na križu si priklonio, usliši naše nedostojne 
molitve. O prečudesna i neizmjerna dubino milosrđa, 
Kriste Bože naš, ti koji si se za svoje mučitelje Bogu Ocu 
molio, podaj i nama takvu milost da i mi neprijatelje 
svoje ljubimo i za njih se molimo. Razbojniku koji se 
pokajao, raj si otvorio. Pogledaj, Svjetlosti naša, na našu 
tamu i podaj nam pokajanje, otvori nam vrata milosti 
svoje i sjeti nas se u Carstvu svojemu. Na posljetku, u 
ruke Boga Oca predao si duh svoj presveti, primi, 
Stvoritelju, dušu našu kada dođe vrijeme našega svršetka. 
S križa si bio skinut i u grob te kao mrtva položiše, a ti si 
živ u svjetlu nedostupnome. 


Uzmi od nas teško breme naših grijeha i udostoj se, 
Čovjekoljupče, nastaniti u grobu naših nedostojnih 
srdaca, da uvijek gledamo tebe u svjetlu nedostupne slave 
tvoje, gdje s bespočetnim tvojim Ocem i s presvetim i 
dobrim i životvornim i istobitnim tvojim Duhom, caruješ 
sada i vazda i u vijeke vjekova. 


Narod: Amin. 
Tropar, glas 1.: 


Spasi, Gospode, narod svoj* i blagoslovi baštinu 
svoju;* podaj narodu svome pobjedu nad neprijate- 
ljima* i križem svojim zaštiti ljude svoje. 


Evanđelje 


Svećenik: I da nas učini dostojnima poslušati sveto 
evanđelje, pomolimo se rrmiru Gospodu. 


Narod: Gospode, pomiluj. Gospode, pomiluj. 
Gospode, pomiluj. 


Svećenik: Mudrost. Stojeći uspravno, poslušajmo sveto 
evanđelje. Mir svima. 


Narod: I duhu tvojemu. 
Svećenik: Čitanje svetog evanđelja po Marku. 


Narod: Slava tebi, Gospode, slava tebi. 

(Mt 16,24-28; Lk 9,23-27; Iv 12,26) 


U ono vrijeme dozva Isus narod i učenike pa im reče: 
"Hoće li tko za mnom, neka se odrekne samoga sebe, 
neka uzme svoj križ i neka ide za mnom. Tko hoće život 
svoj spasiti, izgubit će ga; a tko izgubi život svoj poradi 
mene i evanđelja, spasit će ga. TA što koristi čovjeku 
steći sav svijet, a životu svojemu nauditi? Ta što da 
čovjek dadne u zamjenu za život svoj? Doista, tko se 
zastidi mene i mojih riječi u ovom preljubničkom i 
grešničkom naraštaju, njega će se stidjeti i Sin Čovječji 
kada dođe u slavi Oca svoga zajedno sa svetim anđelima. 


Narod: Slava tebi, Gospode, slava tebi. 


HG Prodić # Timi Gravrov 

Usrdna ektenija 


Svećenik: Pomiluj nas, Bože, po velikom milosrđu 
svome, molimo ti se usliši i pomiluj. 


Narod: Gospode, pomiluj. Gospode, pomiluj. 
Gospode, pomiluj. 


Svećenik: Još se molimo za svetog, sveopćeg, 
prvosvećenika našega Franju, papu rimskoga, za 
nadbiskupa i metropolita našega gospodina Josipa, i za 
bogoljubnoga biskupa našega gospodina Nikolu, za sav 
svećenički, đakonski i monaški stalež, za naše duhovne 
oce i za svu našu braću u Kristu. 


Narod: Gospode, pomiluj. Gospode, pomiluj. 
Gospode, pomiluj. 


Svećenik: Još se molimo da se očuva ovaj grad (selo), i 

svaki drugi grad, selo i kraj od gladi, kuge, potresa, 

poplave, tuče, požara, rata, provale neprijatelja 1 

građanskog rata i da nam bude milosrdan, blagonaklon, 

dobar i čovjekoljubiv Bog naš i da nas pomiluje. 

Narod: Gospode, pomiliij. Gospode, pomiluj. 
Gospode, pomiluj. 


Svećenik: Još se molimo za prisutne ljude koji očekuju 
od tebe velike i obilne milosti, za sve one koji nam dobro 
čine i za sve pravovjerne kršćane. 


Narod: Gospode, pomiluj. Gospode, pomiluj. 
Gospode Pomiluj. 

Svećenik: Usliši nas, Bože, Spasitelju naš. Ti si ufanje 
svima onima koji su diljem zemlje i onima na moru 
dalekom. Milosrdniče, budi i nama milosrdan u 
otpuštanju grijeha naših, i pomiluj nas. Jer si milosrdan i 
čovjekoljubiv Bog, iskazujemo ti slavu: Ocu i Sinu i 
Svetomu Duhu, sada i vazda, i u vijeke vjekova. 


Narod: Amin. 

Otpust 
Svećenik: Slava tebi, Kriste Bože, ufanje naše, slava tebi. 
Narod: Slava Ocu i Sinu i Svetomu Duhu, i sada i 
vazda i u vijeke vjekova. Amin. 
Gospode, pomiluj. Gospode, pomiluj. Gospode, pomiluj. 
(Vladiko), blagoslovi. 


Svećenik: Krist, pravi Bog naš, molitvama svoje prečiste 
Majke, snagom časnoga i  životvornoga križa, 
molitvama svetih Konstantina i Helene, i svih svetih 
tvojih, neka nas pomiluje i spasi jer je dobar i 
čovjekoljubiv. 


Narod: Amin. 


Krestu tvojemu poklanjajemsja, Vladiko, 
i svjatoje voskresenije tvoje slavim. 
Triput s poklonima. 


Izdaje: Ordinarijat Križevačke eparhije 
Odgovara: Nikola Kekić 

Prijevod: o. Petar Repčen 

Uredio: prof. Livio Marijan 


